Държавен вестник, бр. 76, 2012 г., стр. 29

БРОЙ  76	
Д Ъ Р Ж А В Е Н  В Е С Т Н И К 	
СТР.  29  
Чл. 50. (1) Не се допуска медицинско 
облъч­ване, което не е обосновано.
(2) Диагностични изследвания и терапев­
тични процедури на бременни жени и деца 
с използване на йонизиращи лъчения се 
извършват само в случаи, когато животът и 
здравето им са сериозно застрашени и липсват 
алтернативни методи без облъчване, като се 
прилага наличен метод с възможно най-малко 
облъчване. 
Чл. 51. (1) Всички дози, произтичащи от 
медицинско облъчване, с изключение на радио­
терапевтичните процедури, трябва да бъдат 
поддържани толкова ниско, колкото е разумно 
достижимо, така че да се получи необходимата 
информация, като се вземат предвид иконо­
мическите и социалните фактори.
(2) Радиотерапевтичните процедури трябва 
да бъдат индивидуално планирани за всяко 
облъчвано лице (пациент), като дозите на об­
лъчване на здравите тъкани и органи трябва 
да бъдат толкова ниски, колкото е разумно 
постижимо, но така, че да се постигне жела­
ната лечебна цел.
Чл. 52. При медицинското облъчване 
не се определят граници на дозите, но при 
диагностичните изследвания министърът на 
здравеопазването определя референтни диаг­
ностични нива.
Чл. 53. (1) Здравен скрининг с използване 
на йонизиращи лъчения се прилага само след 
обосноваване на необходимостта и целесъоб­
разността и при отчитане на ползата и риска.
(2) Програмата за здравен скрининг с из­
ползване на йонизиращи лъчения се съгласува 
с Националния център по радиобиология и 
радиационна защита и се утвърждава от ми­
нистъра на здравеопазването. 
Чл. 54. (1) В изследователски програми с 
използване на йонизиращи лъчения не могат 
да участват деца, бременни жени и кърмачки.
(2) При участие на здрави лица в изследова­
телски програми с използване на йонизиращи 
лъчения за диагностични цели индивидуалната 
ефективна доза от облъчването не трябва да 
надвишава 20 mSv за лицата, предвидени за 
участие в такива програми.
Г л а в а  о с м а
РАДИАЦИОННА ЗАЩИТА НА ВЪНШЕН 
ПЕРСОНАЛ
Чл. 55. Всяка външна организация трябва 
да осигури самостоятелно или чрез договор 
с предприятието радиационната защита на 
своя персонал, която включва:
1. спазване на принципите и правилата за 
радиационна защита;
2. информиране и обучение в съответствие 
с чл. 30;
3. индивидуален мониторинг, подходящ за 
извършваните дейности;
4. медицинско наблюдение в съответствие 
с чл. 37;
5. регистриране на данните от индивиду­
алния мониторинг в Националния регистър, 
както и периода за провеждане на дейността;
6. осигуряване на средства за индивиду­
ална защита.
Чл. 56. (1) Предприятие, което допуска 
външен персонал за работа в контролираната 
зона, проверява и контролира изпълнението на 
изискванията на чл. 55 и инструктира лицата 
за специфичните изисквания за безопасна 
работа в контролираната зона и конкретни­
те дейности. При необходимост се провежда 
допълнително обучение.
(2) Предприятието осигурява за външния 
персонал средства за защита и индивидуален 
мониторинг, каквито са предвидени за него­
вия персонал. 
ДОПЪЛНИТЕЛНА РАЗПОРЕДБА
§ 1. По смисъла на наредбата:
1. „Аварийно облъчване“ е облъчване на 
лица, които доброволно извършват неотложни 
действия, за да помогнат на изложените на 
опасност хора и/или за да спасят ценно иму­
щество и оборудване, при което е възможно 
да бъдат надхвърлени някои от границите на 
дозите, определени за професионално облъч­
вани лица.
2. „Активност“ на радиоактивен източник 
е отношението на средния брой спонтанни 
ядрени превръщания (разпадания) (dN) в него 
за малък интервал от време (dt) и продължи­
телността на този интервал:
А = dN/dt.
Единица: Бекерел [Bq];
1 Bq = 1 s– 1.
3. „Вреда на здравето“ е вероятността за 
намаляване на продължителността и качест­
вото на живота, които биха настъпили в една 
популация в резултат на облъчване с йонизи­
ращи лъчения, като се отчитат соматичните 
ефекти, включително рак и тежки генетични 
увреждания.
4. „Възрастова група“ на лице от насе­
лението е група в зависимост от възрастта, 
определена за целите на радиационната за­
щита. Лицата от населението се разпределят 
в 6 възрастови групи, а лицата от персонала 
са отделна възрастова група.
5. „Външен (командирован) персонал“ е 
всяко професионално облъчвано лице от ка­
тегория А, наето временно или постоянно от 
външна за предприятието организация, или 
е лице на свободна практика (включително 
учащи се и стажанти), което извършва каквито 
и да е дейности в контролираната зона.
6. „Външна организация“ е всяко физическо 
или юридическо лице, извършващо дейности 
в контролираната зона, за която носи отго­
ворност предприятието, различно от предпри­
ятието (отговорно за контролираната зона), 
извършващо дейности в контролираната зона.